Rikunarita-ORG/Wikinium huggingface dataset:
# Cincinnati

|  |
| --- |
| Cincinnati |
| by |
|  |
|

|  |  |
| --- | --- |
|  Flagg  |  Våpenskjold  |

 |
| Land |  USA |
| Stat | Ohio |
| Areal | 204,589872 km² |
| Folketal |  309 317 (1. april 2020) |
| Grunnlagd | 1788 |
|  Cincinnati ﻿ / ﻿ |
|  Cincinnati i Hamilton County i Ohio.

 Cincinnati i Hamilton County i Ohio.

 |
| **Wikimedia Commons:**  Cincinnati, Ohio |

**Cincinnati** er ein by i delstaten Ohio i det austlege USA. Han omfattar eit areal på 206 km og har om lag 297 000 ibuarar (2010), og er dermed den tredje største byen i delstaten. Cincinnati er administrativt senter for Hamilton County.

Byen ligg lengst sørvest i delstaten Ohio, ved åmotet mellom Ohioelva og den mindre elva Licking. Han er del av ein større byregion, Cincinnati–Middletown, som strekkjer seg inn i Kentucky og Indiana.

Bru over Ohio-elva i Cincinnati.
## Historie

Cincinnati vart grunnlagd i 1788 og var den fyrste større byen som voks fram etter den amerikanske revolusjonen. Han voks mykje utover på 1800-talet, men etter at jarnbaner vart lagt vestover i USA, måtte Cincinnati sjå seg forbigådd i vekst av andre innlandsbyar som Chicago og Saint Louis. Frå 1960-talet har folketalet gått tilbake med rundt 25 % i sjølve byen. Etter 1970 har det også vore tendensar til stagnasjon og tilbakegang også i heile byregionen.

## Næringsliv

Byen er eit viktig transportknutepunkt for veg, jarnbane og flyruter, i tillegg til å ha ei av dei største innlandshamnene i USA. Ein har særleg drive med transport av kol, jern og trevirke. Utanrikshandelen har også blitt viktig for økonomien i byen fram mot 2000-talet. Combs-Hehl Bridge over Ohio-elva bind byen saman med Campbell County i Kentucky.

Cincinnati har ein mangesidig industri som mellom anna omfattar produksjon av maskinverktøy, såpe, spelkort, kjemikalium, bil- og flydelar, motorar, tekstil, konfeksjon og møblar. Grafisk industri, store slakteri, brennerier og bryggjeri er også økonomisk viktige.

## Kultur og utdanning

Byen har fleire høgare lærestader, mellom anna University of Cincinnati (1874), katolske Xavier University (1831) og jødiske Hebrew Union College (1875).

Den andre eldste dyrehagen i USA, Cincinnati Zoo and Botanical Garden, blei skipa i 1875.

Det amerikanske fotballaget Cincinnati Bengals som speler i NFL er heimehøyrande i Cincinnati.

## Kjelder

* «Cincinnati» (5. september 2011), *Store norske leksikon*. Fri artikkel henta 7. juli 2014.
* *Denne artikkelen bygger på «Cincinnati» frå Wikipedia på engelsk, den 20. februar 2014.*

## Bakgrunnsstoff

 Commons har multimedium som gjeld: **Cincinnati Offisiell nettstad
# Richard Nixon

|  |
| --- |
| Richard Milhous Nixon |
|  |
|  |
| *President i USA* |
| Periode | 20. januar 1969–9. august 1974 |
| Parti | Det republikanske partiet |
| Fødd | 9. januar 1913 i Yorba Linda i California |
| Fødestad | Yorba Linda |
| Død | 22. april 1994 i New York City i staten New York |
| Dødsstad | Manhattan |
| Mor | Hannah Milhous Nixon |
| Far | Francis A. Nixon |
| Ektefelle | Pat Nixon |
| Barn | Tricia Nixon Cox, Julie Nixon Eisenhower |
| Medlem | American Legion Veterans of Foreign Wars Académie des beaux-arts |
| Føregangar | Lyndon B. Johnson |
| Etterfølgjar | Gerald Ford |

**Richard Milhous Nixon** (9. januar 1913–22. april 1994) var ein politikar i Sambandsstatane. Som politikar representerte han det republikanske partiet. Han var visepresident i USA frå 1953 til 1961 og president frå 1969 til 1974. Han var nummer 37 i rekkja over presidentar.
Han er den einaste som har vorte vald to gonger både som visepresident og president. Han vil alltid bli hugsa som fyrste og til no einaste amerikanske president som har gjeve frå seg embetet. Han måtte gå av i samband med Watergate-skandalen.

Nixon si tid som president vart dominert av Vietnamkrigen.

|  |  |  |
| --- | --- | --- |
| **Føregangar** Lyndon B. Johnson | **President i USA** 1963–1969 | **Etterfylgjar** Gerald Ford |